बसों और ट्रेकरों से यात्रा करनेवाले सावधान हो जायें। यात्रा शुरू करने से पहले गाड़ी के कागजातों की जांच कर लें, अन्यथा कभी भी गाड़ी से उतर कर पैदल यात्रा करनी पड़ सकती है। राज्य सरकार ने बस और ट्रेकरों समेत विभिन्न पैसेंजर वाहनों पर लगाम लगाने के लिए यह फरमान जारी किया है। परिवहन विभाग द्वारा जारी आदेश में कहा गया है कि विभाग को सूचना मिल रही है कि राज्य के विभिन्न जिलों में बिना वैद्य कागजात के पैसेंजर वाहनों का परिचालन हो रहा है। सरकार ने इनके खिलाफ कार्रवाई का निर्णय लिया है।ड्ढr संयुक्त परिवहन आयुक्त द्वारा जारी आदेश में कहा गया है कि ऐसे सभी वाहनों की जांच बस अड्डे से निकलते और प्रवेश करते समय की जायेगी। वैद्य कागजात नहीं दिखाने पर संबंधित वाहन मालिक के खिलाफ कार्रवाई की जायेगी। जांच के क्रम में रात्रि में चलनेवाले अवैध वाहनों के पकड़े जाने पर यात्रियों को उतार कर बस जब्त कर ली जायेगी और यात्रियों को पहुंचाने की जवावदेही बस मालिक की होगी।ड्ढr परिवहन विभाग ने मालवाहक वाहनों पर भी कार्रवाई का फैसला लिया है। विभाग ने शहर में बगैर कागजात के ईंट और बालू की ढुलाई में लगे ट्रकों-ट्रैक्टरों के खिलाफ कार्रवाई का निर्णय लिया है। बिना कर भुगतान के गाड़ियों का परिचालन कानूनन अपराध है। पकड़े जाने पर संबंधित वाहन मालिकों के खिलाफ कड़ी कार्रवाई की जायेगी।